



Strokovna delavnica
Delavnica projekta CREA3
Algoritmi in umetna inteligenca v postopkih reševanja sporov: pravni in metodološki vidiki
ponedeljek, 12. oktober 2026 | 13.00–17.00
Pravna fakulteta Univerze v Ljubljani, Poljanski nasip 2, 1000 Ljubljana
O PROJEKTU CREA3
Delavnica projekta CREA3 povezuje pravno in metodološko perspektivo uporabe algoritmov ter orodij umetne inteligence pri podpori odločanju v postopkih reševanja sporov. Obravnavali bomo regulativni okvir (Akt o umetni inteligenci, varstvo (ne-)osebnih podatkov), avtorskopravna vprašanja ter etične meje uporabe umetne inteligence v pravu in raziskovanju.
Ime projekta: CREA3 – Reševanje sporov s pravičnimi algoritmi 3
Trajanje projekta: 1. 11. 2024 – 31. 10. 2026 (24 mesecev)
Glavne aktivnosti projekta: Razvoj orodij umetne inteligence, ki na podlagi algoritmov teorije iger pomagajo državljanom EU pri reševanju družinskih sporov; primerjalnopravna analiza in besedilno rudarjenje za oceno skladnosti družinskopravnih ureditev šestih držav članic z Uredbo (EU) 2023/2844 o digitalizaciji pravosodnega sodelovanja; spodbujanje elektronske komunikacije in e-podpisov v postopkih; udeležba strank v družinskih postopkih prek videokonference; zagotavljanje dostopa do sodnega varstva ranljivim osebam, ki potrebujejo tehnično pomoč; delavnice, usposabljanja in diseminacija rezultatov.


	Udeležba je brezplačna. Delovni jezik: slovenščina in angleščina.
Prijave: https://forms.gle/KB6cXu3YDQbQ1Ud38
Informacije: ambroz.korljan@pf.uni-lj.si


ORGANIZATOR IN PARTNERJI
Univerza v Ljubljani, Pravna fakulteta
Katedra za pravnoekonomske znanosti
Projekt CREA3

Govorci in prispevki
12. oktober 2026 · 13.00–17.00 · Pravna fakulteta Univerze v Ljubljani
	13.00–13.10
	Uvodni pozdrav in predstavitev projekta CREA3

	I. PANEL
	Algoritmi in umetna inteligenca v postopkih reševanja sporov

	13.10–13.30
	prof. dr. Katarina Zajc
Pravna fakulteta Univerze v Ljubljani, Katedra za pravnoekonomske znanosti
CREA – algoritmsko reševanje sporov (2017–2026)
Katarina Zajc je redna profesorica na Pravni fakulteti Univerze v Ljubljani.

	13.30–13.50
	as. Lana K. Gotvan, mag. prava, MJur
Pravna fakulteta Univerze v Ljubljani, Katedra za pravnoekonomske znanosti
Izzivi obdelave osebnih podatkov pri razvoju orodij umetne inteligence za sodne postopke v EU: primer CREA2
Lana K. Gotvan je asistentka na Katedri za pravnoekonomske znanosti na Pravni fakulteti Univerze v Ljubljani.

	13.50–14.10
	Razprava

	14.10–14.20
	Odmor

	II. PANEL
	Regulativni okvir: podatki in Akt o umetni inteligenci


	14.20–14.40
	as. Ambrož Korljan
Pravna fakulteta Univerze v Ljubljani, Katedra za pravnoekonomske znanosti; Slovensko-nemška gospodarska zbornica
Neosebni podatki kot gorivo za umetno inteligenco: pridobitev s strani tretjih oseb po Aktu o podatkih
Ambrož Korljan je raziskovalec na Pravni fakulteti Univerze v Ljubljani. Na Slovensko-nemški gospodarski zbornici je zaposlen kot pravnik in koordinator delovne skupine za umetno inteligenco.


	14.40–15.00
	Daša Tičar
Univerza v Ljubljani (doktorski študij); Evropska centralna banka
Akt o umetni inteligenci in sistemsko tveganje
Daša Tičar je z Univerzo v Ljubljani povezana prek doktorskega študija, ki se osredotoča na posledice Akta EU o umetni inteligenci za finančni sektor. Trenutno je zaposlena v Evropski centralni banki.

	15.00–15.20
	Nadja Strle, mag. prava, LL.M. (KU Leuven)
Odvetniška pripravnica v Odvetniški družbi Lemut Strle
Uporaba orodij umetne inteligence v sodnih postopkih in Akt o UI: od razvrstitve do pravne skladnosti
Nadja Strle je pravna strokovnjakinja za skladnost s pravom EU, s specializiranim znanjem na področjih varstva osebnih podatkov, umetne inteligence in digitalnih platform. Na KU Leuven je pridobila napredni magistrski naziv iz prava intelektualne lastnine ter informacijskih in komunikacijskih tehnologij.

	15.20–15.40
	Razprava

	15.40–15.50
	Odmor

	III. PANEL
	Umetna inteligenca v raziskovanju: etika in avtorske pravice

	15.50–16.10
	izr. prof. dr. Matija Damjan
Pravna fakulteta Univerze v Ljubljani, Katedra za civilno pravo; Inštitut za primerjalno pravo
Avtorske pravice in umetna inteligenca v raziskavah
Matija Damjan je izredni profesor na Katedri za civilno pravo Pravne fakultete Univerze v Ljubljani in direktor Inštituta za primerjalno pravo.

	16.10–16.30
	doc. dr. Katja Štemberger Brizani
Pravna fakulteta Univerze v Ljubljani, Katedra za upravno pravo
Zaupni podatki, GDPR in umetna inteligenca
Katja Štemberger Brizani je docentka na Pravni fakulteti Univerze v Ljubljani.

	16.30–16.50
	as. Lucija Strojan, mag. prava
Pravna fakulteta Univerze v Ljubljani, Katedra za civilno pravo
Umetna inteligenca v raziskovanju: etične meje in dobre prakse?
Lucija Strojan je raziskovalka na Inštitutu za primerjalno pravo in asistentka na Katedri za civilno pravo Pravne fakultete Univerze v Ljubljani.

	16.50–17.10
	Razprava in zaključek


Prijave: https://forms.gle/KB6cXu3YDQbQ1Ud38 · Udeležba je brezplačna.

